11. ฐานะการเงินและผลการดำเนินงาน

บริษัท น้ำมันพืชไทย จำกัด (มหาชน) และบริษัทย่อย

รายงานและงบการเงินรวม

31 ธันวาคม 2555 และ 2554

รายงานของผู้สอบบัญชีรับอนุญาต

เสนอต่อผู้ถือหุ้นของบริษัท น้ำมันพืชไทย จำกัด (มหาชน)

ข้าพเจ้าได้ตรวจสอบงบการเงินรวมของบริษัท น้ำมันพืชไทย จำกัด (มหาชน) และบริษัทย่อย
ซึ่งประกอบด้วย งบแสดงฐานะการเงินรวม ณ วันที่ 31 ธันวาคม 2555 งบกำไรขาดทุนรวม
งบกำไรขาดทุนเบ็ดเสร็จรวม งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวม
สำหรับปีสิ้นสุดวันเดียวกัน รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ
และได้ตรวจสอบงบการเงินเฉพาะกิจการของบริษัท น้ำมันพืชไทย จำกัด (มหาชน) ด้วยเช่นกัน

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงินและรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่า
งบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของ

นโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่า งบการเงินข้างต้นนี้ แสดงฐานะการเงิน ณ วันที่ 31 ธันวาคม 2555
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท น้ำมันพืชไทย จำกัด
(มหาชน) และบริษัทย่อย และเฉพาะของบริษัท น้ำมันพืชไทย จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

ศิราภรณ์ เอื้ออนันต์กุล

ผู้สอบบัญชีรับอนุญาตเลขทะเบียน 3844

บริษัท สำนักงาน เอินส์ท แอนด์ ยัง จำกัด

กรุงเทพฯ: 26 กุมภาพันธ์ 2556

[]

[]

[]

[]

[]

[]

(ค) อัตราส่วนทางการเงินที่สำคัญ

  ------------------------------------------- --------- --------- --------
                                              2555      2554      2553

  อัตราส่วนสภาพคล่อง (Liquidity Ratio)                               

  อัตราส่วนสภาพคล่อง (เท่า)                       1.81      1.70      1.80

  อัตราส่วนสภาพคล่องหมุนเร็ว (เท่า)                 0.35      0.38      0.41

  อัตราส่วนสภาพคล่องกระแสเงินสด (เท่า)             (0.11)    0.10      0.21

  อัตราส่วนหมุนเวียนลูกหนี้การค้า (เท่า)               17.75     16.64     16.50

  ระยะเวลาเก็บหนี้เฉลี่ย (วัน)                      20.28     21.63     21.82

  อัตราส่วนหมุนเวียนสินค้าคงเหลือ (เท่า)              17.60     23.23     28.58

  ระยะเวลาขายสินค้าเฉลี่ย (วัน)                    20.45     15.50     12.60

  อัตราส่วนหมุนเวียนเจ้าหนี้ (เท่า)                   17.80     18.09     15.03

  ระยะเวลาชำระหนี้ (วัน)                         20.23     19.90     23.95

  Cash Cycle (วัน)                             20.50     17.23     10.47

  อัตราส่วนแสดงความสามารถในการหากำไร                                
  (Profitability Ratio)                                           

  อัตรากำไรขั้นต้น (%)                            10.74     6.51      12.70

  อัตรากำไรสุทธิ (%)                             6.46      3.07      7.34

  อัตราผลตอบแทนผู้ถือหุ้น (%)                       27.93     12.08     26.78

  อัตราส่วนแสดงประสิทธิภาพในการดำเนินงาน                               
  (Efficiency Ratio)                                              

  อัตราผลตอบแทนจากสินทรัพย์ (%)                   15.90     7.01      15.57

  อัตราผลตอบแทนจากสินทรัพย์ถาวร (%)               76.66     36.64     61.92

  อัตราส่วนหมุนของสินทรัพย์ (เท่า)                   2.46      2.29      2.12

  อัตราส่วนวิเคราะห์นโยบายทางการเงิน (Financial                        
  Policy Ratio)                                                   

  อัตราส่วนหนี้ต่อส่วนของผู้ถือหุ้น (เท่า)                0.74      0.78      0.67

  อัตราส่วนความสามารถชำระดอกเบี้ย (เท่า)           152.14    33.97     131.78

  อัตราส่วนความสามารถชำระภาระผูกพัน (เท่า)         0.81      1.47      2.06

  อัตราจ่ายเงินปันผล (%)                          81.99     96.59     74.27
  ------------------------------------------- --------- --------- --------

(2) คำอธิบายและการวิเคราะห์ของฝ่ายจัดการ (Management Discussion and Analysis:
(MD&A)

การวิเคราะห์ผลการดำเนินงานและฐานะการเงินนี้
เป็นการวิเคราะห์ข้อมูลตามงบการเงินรวมของบริษัทฯและบริษัทย่อย
โดยงบการเงินสำหรับปีสิ้นสุดวันที่ 31 ธันวาคม 2555 ได้รวมบัญชีของบริษัท น้ำมันพืชไทย จำกัด
(มหาชน) และบริษัทย่อยตามข้อมูลทั่วไปของหมายเหตุประกอบงบการเงิน

ภาพรวมผลการดำเนินงาน

ในปี 2555 บริษัทและบริษัทย่อย มีรายได้จากการขายสุทธิเป็นจำนวนเงิน 27,350.06 ล้านบาท
เพิ่มขึ้น 3,839.89 ล้านบาท หรือร้อยละ 16.33 จากปีก่อน
ปัจจัยสำคัญที่ทำให้รายได้เพิ่มขึ้นดังกล่าวเนื่องจาก

บริษัทมีรายได้จากการขายในส่วนอุตสาหกรรมอาหารสัตว์มูลค่า 16,525 ล้านบาท เพิ่มขึ้นร้อยละ
25 จากปีก่อน เนื่องจากราคากากถั่วเหลืองในประเทศปรับตัวเพิ่มขึ้น
เป็นผลจากภาวะอุปทานกากถั่วเหลืองโลกที่ตึงตัวตามการลดลงของอุปทานเมล็ดถั่วเหลืองที่เสียหายเนื่องจากภัยแล้งในพื้นที่เพาะปลูกหลักทั้งอเมริกาใต้คือบราซิลและอาร์เจนตินา
และประเทศสหรัฐอเมริกาซึ่งเกิดสถานการณ์ภัยแล้งที่รุนแรงที่สุดในรอบ 50 ปี
ส่งผลให้เกิดความเสียหายรุนแรงต่อผลผลิตถั่วเหลือง
นำไปสู่การปรับตัวเพิ่มขึ้นของต้นทุนเมล็ดถั่วเหลืองกว่าร้อยละ 10 เมื่อเปรียบเทียบกับปี 2554
โดยระดับราคาถัวเฉลี่ยได้ปรับขึ้นมาอยู่ที่ระดับ 623 เหรียญดอลลาร์สรอ.ต่อตัน  
ประกอบกับยอดคำสั่งซื้อผลิตภัณฑ์ไก่เนื้อที่เพิ่มขึ้นจากสหภาพยุโรปในช่วงครึ่งหลังของปี 2555 
ทำให้เกิดการขยายตัวของการผลิตไก่เนื้อ ความต้องการใช้กากถั่วเหลืองจึงเพิ่มขึ้น
อย่างไรก็ตามปริมาณการขายกากถั่วเหลืองของบริษัทฯ ปรับลดลงเล็กน้อยจากปีก่อน
เนื่องจากระดับราคาของไก่เนื้อลดลงตั้งแต่ช่วงกลางปี
จากการขยายกำลังการผลิตไก่เนื้อที่รวดเร็วและมากเกินไป
ทำให้ผู้เลี้ยงไก่เนื้อขนาดกลางและขนาดย่อมปรับลดกำลังการผลิตไก่เนื้อลงในช่วงปลายปี
เพื่อลดอุปทานไก่เนื้อในตลาดและสร้างดุลภาพที่เหมาะสมของราคาไก่เนื้อ 

ในส่วนของยอดขายผลิตภัณฑ์น้ำมันถั่วเหลืองลดลงร้อยละ 3 จากปีก่อน
สืบเนื่องมาจากราคาน้ำมันถั่วเหลืองภายในประเทศที่ลดลงร้อยละ 3 จากปีก่อน
ตามราคาน้ำมันถั่วเหลืองในตลาดโลก
และแรงกดดันจากราคาน้ำมันปาล์มที่ปรับตัวลดลงจากภาวะอุปทานน้ำมันปาล์มที่ปรับเพิ่มขึ้นในประเทศผู้ส่งออกหลัก
ทั้งนี้ปริมาณการขายน้ำมันถั่วเหลืองค่อนข้างทรงตัวจากปีก่อน

ในส่วนของบริษัทย่อยมีรายได้จากการขายวัสดุหีบห่อเพิ่มขึ้น 156.35 ล้านบาท คิดเป็นร้อยละ
37.85 เป็นผลจากการขยายกำลังการผลิต ซึ่งทำให้สามารถขยายฐานลูกค้าเพิ่มขึ้น
ส่งผลให้ปริมาณขายเพิ่มขึ้น

ร้อยละ 25

บริษัทและบริษัทย่อย มีกำไรจากอัตราแลกเปลี่ยนในปีนี้เท่ากับ 42.39 ล้านบาท
เป็นผลมาจากค่าเงินบาทที่แข็งค่าขึ้น และมีเงินปันผลรับจากบริษัทร่วมจำนวน 18 ล้านบาท
และจากบริษัทอื่นจำนวน 0.47 ล้านบาท

ต้นทุนขายของบริษัทและบริษัทย่อยในปี 2555 มีจำนวน 24,412.04 ล้านบาท เพิ่มขึ้น 2,432.94
ล้านบาทจากปี 2554 หรือคิดเป็นร้อยละ 11.07
ซึ่งเพิ่มขึ้นในอัตราที่ต่ำกว่าการเพิ่มขึ้นของรายได้จากการขาย โดยในปี 2555 บริษัท และบริษัทย่อย
มีอัตรากำไรขั้นต้นเท่ากับร้อยละ 10.74 ของยอดขายโดยรวม เพิ่มขึ้นจากร้อยละ 6.51 ในปี
2554 ผลจากราคากากถั่วเหลืองในประเทศที่ปรับตัวเพิ่มขึ้น
และการบริหารจัดการต้นทุนวัตถุดิบและต้นทุนการผลิตได้อย่างมีประสิทธิภาพ
อัตรากำไรขั้นต้นของบริษัทจึงเพิ่มขึ้น

ในปี 2555 เกิดขาดทุนจากการปรับลดสินค้าคงเหลือเป็นมูลค่าสุทธิที่จะได้รับจำนวน 187.19
ล้านบาท ซึ่งเป็นผลจากราคาวัตถุดิบคือเมล็ดถั่วเหลืองที่ปรับตัวลดลงในตอนสิ้นปี บริษัทฯ
จึงได้มีการปรับลดมูลค่าของสินค้าคงเหลือเป็นราคาตลาด และรับรู้ผลขาดทุนในงบการเงินในปี
2555

จากผลการดำเนินงานข้างต้นทำให้ในปี 2555 บริษัทและบริษัทย่อยมีกำไรสุทธิโดยรวมจำนวน
1,775.31 ล้านบาท เพิ่มขึ้น 1,050 ล้านบาท จากปี 2554 ที่มีกำไรสุทธิเท่ากับ 725.30
ล้านบาท หรือเพิ่มขึ้นร้อยละ 145

ฐานะการเงิน

สินทรัพย์

สินทรัพย์รวมของบริษัทฯและบริษัทย่อย ณ วันที่ 31 ธันวาคม 2555 มีจำนวน 12,029.86 ล้านบาท
เพิ่มขึ้นร้อยละ 16.83 จากปีก่อน ทั้งนี้สินทรัพย์ส่วนใหญ่ประกอบด้วย สินค้าคงเหลือ และ ที่ดิน
อาคารและอุปกรณ์ ซึ่งคิดเป็นร้อยละ 60 และ 23 ของสินทรัพย์ทั้งหมดตามลำดับ

-   สินค้าคงเหลือ-สุทธิ ณ.สิ้นปี 2555 เท่ากับ 7,275.57 ล้านบาท เพิ่มขึ้น 1,556.6 ล้านบาท
    จากสินค้าสำเร็จรูปที่เพิ่มขึ้น 183.1 ล้านบาท และวัตถุดิบที่เพิ่มขึ้น 1,372.5 ล้านบาท
    โดยวัตถุดิบที่เพิ่มขึ้นส่วนใหญ่ แบ่งเป็นวัตถุดิบระหว่างทางเพิ่มขึ้น 780.7 ล้านบาท
    และวัตถุดิบที่อยู่ในคลังสินค้าเพิ่มขึ้น 591.8 ล้านบาท

สภาพคล่อง

ในปี 2555 บริษัทฯและบริษัทย่อย มีเงินสดและรายการเทียบเท่าเงินสด ณ สิ้นปีเท่ากับ 115.18
ล้านบาท ลดลง 53.9 ล้านบาท หรือร้อยละ 31.88 จากปีก่อน
โดยมีกระแสเงินสดสุทธิใช้ไปในกิจกรรมดำเนินงานเป็นจำนวนเงิน 500
ล้านบาทจากสินค้าคงเหลือที่เพิ่มขึ้นจำนวน 1,743.8 ล้านบาท และใช้ชำระหนี้เจ้าหนี้การค้าจำนวน
1,012.5 ล้านบาท ขณะที่กระแสเงินสดสุทธิใช้ไปในกิจกรรมการลงทุนในปี 2555 เท่ากับ 322.4
ล้านบาท ส่วนใหญ่จากรายจ่ายลงทุนในส่วนของบริษัทฯ จำนวน 214
ล้านบาทและของบริษัทย่อยจำนวน 143 ล้านบาท ซึ่งต่อเนื่องมาจากปี 2554
บริษัทฯและบริษัทย่อยมีกระแสเงินสดสุทธิจากกิจกรรมจัดหาเงินจำนวน 768.5 ล้านบาท
เป็นการกู้ยืมเพิ่มขึ้นสุทธิในส่วนของเงินกู้ยืมระยะสั้นจากสถาบันการเงินและเจ้าหนี้ทรัสต์รีซีท จำนวน
1,485 ล้านบาท และใช้ในการจ่ายเงินปันผล

อัตราส่วนสภาพคล่อง ณ สิ้นปี 2555 เท่ากับ 1.81 เท่า เพิ่มขึ้นจากปี 2554 ที่ 1.7 เท่า
ในขณะที่อัตราสภาพคล่องกระแสเงินสดเท่ากับ -0.11 เท่า เนื่องจากในปี 2555
บริษัทได้ใช้เงินในส่วนการชำระหนี้เจ้าหนี้การค้าเพิ่มขึ้น
ทำให้เกิดกระแสเงินสดใช้ไปในกิจกรรมดำเนินงานมากกว่ากระแสเงินสดรับจากกิจกรรมดำเนินงาน
อัตราสภาพคล่องกระแสเงินสดจึงเป็นลบ

แหล่งที่มาของเงินทุน

ณ สิ้นปี 2555 บริษัทฯและบริษัทย่อยมีส่วนของหนี้สิน 5,105.49 ล้านบาท และส่วนของผู้ถือหุ้น
6,924.37 ล้านบาท คิดเป็นอัตราส่วนหนี้สินต่อส่วนของผู้ถือหุ้นเท่ากับ 0.74 เท่า ลดลงจากสิ้นปี
2554 ที่ 0.78 เท่า

หนี้สิน

หนี้สินรวมของบริษัทและบริษัทย่อย ณ วันที่ 31 ธันวาคม 2555 มีจำนวน 5,105.49
ล้านบาทเพิ่มขึ้น 596.89 ล้านบาทหรือร้อยละ 13.24 จากปีก่อน
เนื่องจากเงินกู้ยืมระยะสั้นจากสถาบันการเงินและเจ้าหนี้ทรัสต์รีซีท ณ สิ้นปี 2555 เท่ากับ
4,215.59 ล้านบาท เพิ่มขึ้น 1,485.02 ล้านบาทหรือร้อยละ 54.38 เนื่องจากในช่วงปลายปี
2555 บริษัทฯ ได้มีการนำเข้าวัตถุดิบเข้ามาเพิ่มขึ้น

ปี 2555 บริษัทและบริษัทย่อยมีภาษีเงินได้ค้างจ่ายเพิ่มขึ้น 170 ล้านบาท

บริษัทย่อยในประเทศมีเงินกู้ยืมระยะยาวจากสถาบันการเงิน ณ วันที่ 31 ธันวาคม 2555
เป็นจำนวนทั้งสิ้น 115.19 ล้านบาท ซึ่งจะถึงกำหนดชำระในปี 2556 จำนวน 72.39 ล้านบาท

ส่วนของผู้ถือหุ้น

ณ วันที่ 31 ธันวาคม 2555 ส่วนของผู้ถือหุ้นมีจำนวน 6,924.37 ล้านบาท เพิ่มขึ้น 1,136
ล้านบาทหรือคิดเป็นร้อยละ 19.63 จากปี 2554 เนื่องจากในปี 2555
ผลจากการที่ผู้ถือหุ้นของบริษัทใช้สิทธิตามใบสำคัญแสดงสิทธิที่จะซื้อหุ้นสามัญ TVO-W2 และ TVO-W3
จำนวน 23,271,994 หน่วยเพื่อซื้อหุ้นสามัญของบริษัทในราคาหุ้นละ 8.90 บาท
ทำให้ส่วนของหุ้นสามัญและส่วนเกินมูลค่าหุ้นสามัญเพิ่มขึ้นจำนวน 283.19 ล้านบาท
(รวมหุ้นสามัญที่เพิ่มขึ้นจากการใช้สิทธิตามใบสำคัญแสดงสิทธิในวันทำการสุดท้ายของเดือนธันวาคม
2554 จำนวน 8,552,320 หุ้น ) และการเปลี่ยนแปลงในรายการกำไรสะสม
ซึ่งเป็นผลมาจากกำไรสุทธิหลังหักเงินปันผลจ่าย

จากเหตุผลดังกล่าวข้างต้นทำให้ในปี 2555 อัตราส่วนหนี้สินต่อส่วนของผู้ถือหุ้นจึงลดลง